LIITE

YHTENÄINEN ASIAKIRJA

”LOS CERRILLOS”

PDO-ES-02228

Hakemuksen jättöpäivä: 11.8.2016

1. Rekisteröitävä nimi / Rekisteröitävät nimet

Los Cerrillos

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viinin/viinien kuvaus

Tempranillo-punaviini, Tempranillo- ja Cabernet Sauvignon -punaviini sekä Syrah-punaviini.

Punaviinin väri on purppurainen tai kirsikanpunainen ja siinä on violetin vivahteita. Sen tuoksu on hedelmäinen ja kukkainen. Suutuntuma on miellyttävä, raikas ja ryhdikäs.

Kokonaisalkoholipitoisuuden on oltava EU-lainsäädännön mukaisissa rajoissa.

Yleiset analyyttiset ominaisuudet

Kokonaisalkoholipitoisuus enintään (til-%) Kokonaisalkoholipitoisuus vähintään (til-%) 12,5 Vähimmäishappopitoisuus 4,8 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 15 Kokonaisrikkidioksidipitoisuus enintään (milligrammaa/litra) 115

Tempranillo- ja Cabernet Sauvignon -punaviini (Private Collection) ja Cabernet Sauvignon -punaviini (Family)

Kirsikanpunainen, jossa granaatin tai terrakotan vivahteita. Tuoksu on kypsän hedelmäinen ja siinä on lakritsin ja palsamin vivahteita. Suutuntuma on lihaisa, voimakas ja ryhdikäs ja siinä on runsaita ja täyteläisiä kypsyttämisen vivahteita.

Kokonaisalkoholipitoisuuden on oltava EU-lainsäädännön mukaisissa rajoissa.

Yleiset analyyttiset ominaisuudet

Kokonaisalkoholipitoisuus enintään (til-%) Kokonaisalkoholipitoisuus vähintään (til-%) 13 Vähimmäishappopitoisuus 4,8 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 16 Kokonaisrikkidioksidipitoisuus enintään (milligrammaa/litra) 115

5. Viininvalmistusmenetelmät

a. Olennaiset viininvalmistusmenetelmät

Erityinen viininvalmistusmenetelmä

Rypälelajikeviinit valmistetaan ruostumattomissa terässäiliöissä. Ennen käymistä viini kylmämaseroituu kahdesta viiteen päivää 10–15 °C lämpötilassa, jonka jälkeen maseroituminen jatkuu käymisen aikana yhdestä kahteen viikkoa 20–28 °C lämpötilassa, kunnes alkoholikäyminen on saatettu loppuun.

Viinit, jotka on tarkoitus käyttää tynnyreissä, valmistetaan ruostumattomissa terässäiliöissä. Viinit maseroituvat käymisen aikana 15–25 päivän ajan 25–30 °C lämpötilassa. Koko maseroitumisprosessin ajan viiniä juoksutetaan rypäleiden kuorten käymisvaiheessa kanteen muodostuvien fenoliyhdisteiden ja värin uuttamisen edistämiseksi.

Viiniyttämistä koskeva rajoitus

Viiniytettäviä rypäleitä ei puristeta, vaan ne valutetaan staattisesti painovoiman avulla ”juoksevan” viinin talteen saamiseksi. Loput rypäleiden puristusjätteestä käsitellään hellävaraisesti dynaamisesti valutuksella, mikä johtaa hyvin alhaisiin tuotoksiin.

Kun malolaktinen käyminen on saatu päätökseen, viinit kirkastetaan kemiallisen käsittelyn sijaan luonnollisesti dekantoimalla, ja siirretään kypsyttämistä varten 225 litran tammitynnyreihin, joiden käyttöikä on enintään kuusi vuotta.

Tämän jälkeen viinit pullotetaan reduktioprosessia varten, jonka avulla viini saavuttaa optimaalisen tilan nauttimista varten.

— Tempranillo: 100-prosenttinen Tempranillo, vanhennettu tammitynnyrissä vähintään 30 vuorokauden ajan.

— Syrah: 100-prosenttinen Syrah, kypsytetty tammitynnyrissä vähintään kuuden kuukauden ajan.

— Tempranillo ja Cabernet Sauvignon: Tempranillon ja Cabernet Sauvignonin sekoitus, kypsytetty tammitynnyrissä vähintään kuuden kuukauden ajan.

— Private Collection: Tempranillon ja Cabernet Sauvignonin sekoitus, kypsytetty tammitynnyrissä vähintään 13 kuukauden ajan.

— ”Cabernet Sauvignon de Familia” (Family Reserve Cabernet): 100-prosenttinen Cabernet Sauvignon. Kypsytetään tynnyreissä vähintään 24 kuukautta. Kypsytysprosessi saatetaan loppuun pulloissa, joissa viini lepää 18 kuukautta.

Viljelykäytäntö

Luonnollisen kasvun rajoittamiseksi ja tuotoksen lisäämiseksi sekä rypäleiden laadun parantamiseksi viiniköynnöstä leikataan kasvukauden aikana.

Rypäleet poimitaan aamulla kello 5–11, jotta sadonkorjuu tapahtuu viileään aikaan ja kylmämaseroituminen onnistuu.

b. Enimmäistuotokset

Tempranillo

12 000 kilogrammaa rypäleitä hehtaaria kohden

81,60 hehtolitraa hehtaaria kohden

Cabernet Sauvignon

10 000 kilogrammaa rypäleitä hehtaaria kohden

68,00 hehtolitraa hehtaaria kohden

Syrah

13 000 kilogrammaa rypäleitä hehtaaria kohden

88,40 hehtolitraa hehtaaria kohden

6. Rajattu maantieteellinen alue

Rajattu alue käsittää seuraavat lohkot Argamasilla de Alban (Ciudad Real) kunnassa:

ALUE/LOHKO

109 62.63 111 15, 30 ja 9001 131 71 151 115–121, 190, 277, 278, 9001, 9002, 9004–9006, 9008, 9023 160 8–13, 15, 16, 17, 21–23, 30, 31, 9003, 9005, 9006 161 14, 16–27, 31–33, 35, 9001–9004 162 1, 3–5, 7–8, 11–13, 17–18, 9001, 9002 163 1, 3, 4, 6–21, 9001, 9004 171 1, 3–7, 9004–9009, 011–012 173 2, 3, 9001, 9006 174 1, 3–12, 14, 15, 19, 20, 22, 23, 9001, 9003–9011, 9013–9020 175 1, 9001, 9002 176 3–18, 9001, 9003 177 18–23, 25–32, 66–72, 74, 89–111, 113, 114, 115, 118, 121, 124, 126, 127, 133, 9001–9005, 9008–9014, 9019, 9022, 9024–9029 178 6, 7, 9, 12–24, 30–31, 34–38, 40–60, 9001, 9004, 9006–9061 180 1, 2, 5, 9, 9005–9007 181 60, 9001, 9002 194 45, 71, 73, 74, 76, 79, 82, 9002, 9009, 9011, 9028, 8 195 10–20, 22–28, 30, 32, 33, 35, 37–57, 86, 88, 93, 94, 95, 96, 99–108, 112, 114, 118, 119, 9001–9006, 9008–9014, 9016–9018

7. Pääasialliset viininvalmistuksessa käytettävät rypälelajikkeet

TEMPRANILLO–CENCIBEL

CABERNET SAUVIGNON

SYRAH

8. Yhteyden/yhteyksien kuvaus

Ympäristö (luontoon liittyvät inhimilliset tekijät)

Los Cerrillos on määritetty alue, joka kattaa koko Vega Alta -osan Guadianajoesta. Alue on yli 60 km2 suuruinen. Se alkaa Guadianajoen lähteeltä 3 km ylävirtaan Peñarroya-padosta ja ulottuu yli 7 km päähän padosta alavirtaan Argamasilla de Alban suuntaan. Tämä näkyy myös vuonna 1975 laaditussa Espanjan sotilaskartassa.

Guadianajoki virtaa rajatun alueen läpi, joka sijaitsee Peñarroya-patoaltaan vieressä 695 metrin korkeudessa merenpinnasta. Sitä ympäröivät kukkulat, jotka edistävät ilman vaihtumista ja toimivat kasvukauden topografisena jarruna laskemalla korkeita yölämpötiloja, mikä tehostaa polyfenoleiden muodostumista rypäleissä.

Maaperä on enimmäkseen kalkkikiveä. Kallioperä on etupäässä merkeliä eli irtonaisen kalkkikiven ja saven seosta. Sen rakenne on savimainen ja pH on noin 8.

Alueella vallitsee mannermainen Välimeren ilmasto, jolle ovat ominaisia kuumat kesät ja kylmät talvet. Vaihtelu päivä- ja yölämpötilojen välillä on suurta läpi vuoden, ja lämpötila voi nousta joskus 45 celsiusasteeseen. Taivas on pilvetön 80 prosenttia vuodesta, ja vuodessa on yleensä yli 2 500 tuntia auringonpaistetta.

Los Cerrillos eroaa naapurialueista merkittävästi Guadianajoen läheisyyden vuoksi. Alueella on huomattavasti suurempi sademäärä muuhun Kastilia-La Manchan alueeseen verrattuna, ja lämpötilat pysyttelevät maltillisempina etelän ja lännen ympäröiviin alueisiin verrattuna. Sadonkorjuu tapahtuu noin 15–20 päivää myöhemmin kuin muualla alueella.

Viiniä juoksutetaan koko käymisprosessin ajan: valmistuksessa käytetään tekniikoita, joissa viiniytettyjä rypäleitä ei puristeta, vaan ne valutetaan staattisesti ”juoksevan” viinin talteen saamiseksi. Tuotokseksi tulee hehtolitroina hehtaaria kohti mitattuna 62–68 prosenttia. Viinit kirkastetaan luonnollisesti dekantoimalla.

Viinin kuvaus

Punaviinin väri on purppurainen tai kirsikanpunainen ja siinä on violetin tai kastanjan- ja punaruskean vivahteita. Tuoksu on hedelmäinen ja kukkainen tai kypsän hedelmäinen, jossa on lakritsin ja palsamin vivahteita. Suutuntuma on raikas, miellyttävä ja ryhdikäs ja siinä on runsaita ja täyteläisiä kypsyttämisen vivahteita.

Edellä esitetyistä syistä johtuen viinien alkoholipitoisuus voi ylittää 14 prosenttia. Yhdistettynä sopivaan happopitoisuuteen tämä alkoholipitoisuus sopii viinille täydellisesti, minkä vuoksi on erittäin tärkeää määrittää optimaalinen sadonkorjuuajankohta tarkkailemalla rypäleiden kypsymistä.

Viinien polyfenolipitoisuus nousee aina 80 milliekvivalenttiin litraa kohti, ja ne ovat täyteläisiä, aromikkaita ja väriltään intensiivisiä, jopa 18 absorbanssiyksikköön saakka (absorbanssien summa alueilla 420, 520 ja 620 nanometriä) väripisteinä, ja niiden antosyaanipitoisuus on jopa 800 milligrammaa litrassa.

Yhteys

Rajatun alueen sijainti paikassa, jossa on plioseeni-kvartäärikautista irtonaista ainesta, kovaa kalkkikiveä, merkeliä ja okra-savimaata, tuo viineihin intensiivisen värin (jopa 18 väripistettä) sekä alueelle tyypillisen mineralisoitumisen.

Los Cerrillos -viiniviljelmät sijaitsevat Peñarroya-patoaltaan vieressä 695 metrin korkeudessa merenpinnasta, kukkuloiden ympäröiminä. Sijainnin vuoksi alueen lämpötilat ovat viileät, mikä yhdistettynä myöhäiseen sadonkorjuuseen edistää yhteyttämistä sekä rypäleiden ja sokerin muodostumista. Viileys alentaa pH-arvoa, nostaa happopitoisuutta ja tuottaa fenoliyhdisteitä aina 80 milliekvivalenttiin asti litraa kohti sekä nostaa antosyaanipitoisuutta (aina 800 milligrammaan litrassa).

Alkoholikäymisen aikana tehtävä juoksettaminen, se, ettei rypäleitä puristeta sekä luonnollinen, dekantoimalla tapahtuva kirkastaminen tuovat viineihin enemmän kukkaisia kuin hedelmäisiä aromeja ja tuottavat kypsiä viinejä, joissa on mausteinen, paahteinen aromi ja vivahteita lakritsista ja palsamista.

Vaikka rajattu maantieteellinen alue on La Manchan (SAN) ympäröimä, alueen ominaisuudet eroavat merkittävästi naapurialueesta seuraavien tekijöiden osalta:

SAN La Mancha Los Cerrillos Eroavuudet ≥ 11,5 til-% ≥ 12,5 til-% Korkeampi alkoholipitoisuus ≤ 10 meq/l ≤ 15 meq/l Suurempi haihtuvien happojen pitoisuus 74 % 68 % Vähemmän hl/ha — > 40 meq/l Enemmän polyfenoleja

Johtuen sijainnin korkeudesta, joen vaikutuksista sekä maa- ja kallioperän koostumuksesta (kalkkikiveä ja merkeliä), rajatulla alueella on vain yksi viiniä tuottava viinitila, ja se on hakijan omistuksessa.

On tärkeää huomata, että rajattu alue kattaa 1 570 hehtaaria eri omistajille kuuluvaa maata, mutta alueelle ei ole istutettu muita viiniköynnöksiä, eikä alueella ole muita viinitiloja. Siksi alueen rajaaminen tehtiin edellä kuvattujen ympäristöolosuhteiden perusteella.

Myös muut tuottajat voivat käyttää rekisteröityä nimeä, jos ne sijoittuvat tälle rajatulle maantieteelliselle alueelle tulevaisuudessa ja täyttävät eritelmässä asetetut edellytykset. Ottaen huomioon, että rajattu alue kattaa 1 570 hehtaaria, on täysin mahdollista, että alueelle perustetaan muita viinitiloja.

9. Olennaiset lisäedellytykset

Oikeudellinen kehys:

Kansallisessa lainsäädännössä

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Viinit pullotetaan tuotantoalueella, koska kaikissa tapauksissa viininvalmistusprosessi päättyy toiseen kypsytysvaiheeseen, joka tapahtuu pulloissa. Tässä vaiheessa tapahtuu reduktioprosessi, joka parantaa viinien laatua ja pyöristää niiden makua. Viinit ovat valmiita juotaviksi, kun ne saavuttavat ne aistinvaraiset ominaisuudet, jotka on määritelty kutakin viinityyppiä koskevissa eritelmissä.

Linkki tuote-eritelmään

http://pagina.jccm.es/agricul/paginas/comercial-industrial/consejos_new/pliegos/Los_Cerrillos_pliego_condiciones_20180719.pdf